
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 107 

31 Ιανουάριου 2006 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 


Έγκριση υπερωριακής απασχόλησης υπαλλήλων δι¬ 
ατιθέμενων στα Πολιτικά Γραφεία της Γενικής 
Γ ραμματείας Εμπορίου και Γ ενικής Γ ραμματείας 

Καταναλωτή του Υπουργείου Ανάπτυξης. 1 

Πρόγραμμα Απόκτησης Εργασιακής Εμπειρίας 
(δίαρβ) στις υπηρεσίες του Υπουργείου Οικονο¬ 
μίας και Οικονομικών. 2 

Συγκρότηση στην Κεντρική Υπηρεσία του Υπουρ¬ 
γείου Απασχόλησης και Κοινωνικής Προστασίας 
Ομάδας Εργασίας για την υποστήριξη του έργου 

του Ανωτάτου Συμβουλίου Εργασίας. 3 

Τροποποίηση της υπ’ αριθμ. 56631/28.11.1985 απόφα¬ 
σης του Υπουργού Εσωτερικών «περί σύστασης 
δημοτικής επιχείρησης Χανίων ΚΥΔΩΝ» όπως 

ισχύει σήμερα. 4 

Απόκτηση Ελληνικής Ιθαγένειας από την Ομογε¬ 
νή ΜΑΚΑΖΑΝ ΝΤΑΡΙΑ (ΜΑΚΑΖΑΝ ΘΑΠΎΑ) του 

ΟΛΕΓΚ (ΟΕΕΘ). 5 

Ανώτατο όριο επιτρεπομένων ημερών κίνησης εκτός 
έδρας, υπαλλήλων υπηρετούντων στο Δήμο Τρί¬ 
πολης, έτους 2006. 6 

Σύσταση σχολικής επιτροπής με την επωνυμία «37 η 
Σχολική Επιτροπή - 30 ου Νηπιαγωγείου Δήμου Λα- 

μιέων». 7 

Καθιέρωση υπερωριακής με αμοιβή εργασίας υπαλ¬ 
λήλων της Δ/νσης Κτηνιατρικής για αντιμετώπι¬ 
ση εκτάκτων αναγκών του έτους 2006. 8 

Συμπλήρωση της υπ’ αριθμ. ΔΥ/Α1/24/οικ. 3579/ 
10.2.2003 Απόφασης Νομάρχη Θεσ/νίκης περί δι¬ 
ατήρησης οικόσιτων ζώων ή πτηνών δίχως άδεια 
εντός πόλεων, χωριών και οικισμών του Νομού 

Θεσ/νίκης. 9 

Καθιέρωση υπερωριακής απασχόλησης με αμοιβή 
για πενήντα υπαλλήλους διαφόρων υπηρεσιών 
της Ν. Αυτ/σης Τρικάλων και τον οδηγό του Νο¬ 
μάρχη για το έτος 2006. 10 

Διενέργεια εκουσίου αναδασμού περιοχής ΦΙΛΩΤΑ 

Ν. Φλώρινας. 11 

Μεταφορά μιας κενής οργανικής θέσης Δ.Ε.Π. του 
Εθνικού και Καποδιστριακού Πανεπιστημίου Αθη¬ 
νών στο Τμήμα Οικονομικών Επιστημών. 12 

Μεταφορά κενών οργανικών θέσεων Δ.Ε.Π. σε Τμή¬ 
ματα του Πανεπιστημίου Θεσσαλίας. 13 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 19243/4.11.2005 δι¬ 
όρθωση σφάλματος της Περιφέρειας Θεσσαλίας.. 14 


Α ΠΟΦΑΣΕΙ Σ 

Αριθμ. Β2-85 (1) 

Εγκριση υπερωριακής απασχόλησης υπαλλήλων διατι¬ 
θέμενων στα Πολιτικά Γραφεία της Γενικής Γραμ¬ 
ματείας Εμπορίου και Γενικής Γραμματείας Κατα¬ 
ναλωτή του Υπουργείου Ανάπτυξης. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1) Τις διατάξεις του άρθρου 16 του ν. 3205/31.12.2003 
«Μισθολογικές ρυθμίσεις λειτουργών και υπαλλήλων 
του Δημοσίου, Ν.Π.Δ.Δ. και Ο.Τ.Α». 

2) Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98Α'). 

3) Τις διατάξεις της υπ’ αριθμ. 88/8.8.1985 (ΦΕΚ 142/ 
Α/1985) πράξης υπουργικού συμβουλίου όπως τροπο¬ 
ποιήθηκε και ισχύει με την υπ’ αριθμ. 33/30.5.1997 (ΦΕΚ 
109/Α/97) όμοια. 

4) Τις διατάξεις του άρθρου 33 του ν. 2190/1994 «Σύ¬ 
σταση ανεξάρτητης αρχής για την επιλογή προσωπικού 
και ρύθμιση θεμάτων Διοίκησης». 

5) Το π.δ. 27/1996 (ΦΕΚ 19/0Α/1.2.1996) «Συγχώνευση των 
Υπουργείων Βιομηχανίας, Ενέργειας και Τεχνολογίας, 
Εμπορίου και Τουρισμού, στο Υπουργείο Ανάπτυξης». 

6) Το π.δ. 59/1996 «Σύσταση Γενικής Γραμματείας 
Εμπορίου στο Υπουργείο Ανάπτυξης και καθορισμός 
των αρμοδιοτήτων της» (ΦΕΚ 51/Α/1996). 

7) Το π.δ. 197/1997 «Σύσταση Γ ενικής Γ ραμματείας Κα¬ 
ταναλωτή στο Υπουργείο Ανάπτυξης και καθορισμός 
των αρμοδιοτήτων της» (ΦΕΚ 156/Α/1997). 

8) Την υπ’ αριθμ. 2/6137/0022/4.2.2005 κοινή υπουργική 
απόφαση σχετικά με καθιέρωση υπερωριακής εργασίας 
υπαλλήλων αποσπασμένων στα Πολιτικά Γ ραφεία. 

9) Την υπ’ αριθμ. 2/8098/0022/9.2.2004 απόφαση σχε¬ 
τικά με αποδοχές μετακλητών, ειδικών συμβούλων και 
συνεργατών των Πολιτικών Γραφείων μελών της Κυ¬ 
βέρνησης και Υφυπουργών. 

10) Την υπ’ αριθμ. Δ15/Α/Φ19/οικ. 4889/24.3.2004 «Ανά¬ 
θεση αρμοδιοτήτων στους Υφυπουργούς Ανάπτυξης 
Γεώργιο Σαλαγκούδη και Ιωάννη Παπαθανασίου». 

11) Τ ο γεγονός ότι η προκύπτουσα δαπάνη για το χρο¬ 
νικό διάστημα από 1.1.2006 έως 31.12.2006 για τη Γ ενική 
Γραμματεία Εμπορίου ανέρχεται σε Ευρώ 102.000 περί¬ 
που και θα καλυφθεί από τον ΚΑΕ 0511 του φορέα 35/140, 
ενώ για τη Γ ενική Γ ραμματεία Καταναλωτή και για το ίδιο 
χρονικό διάστημα ανέρχεται σε Ευρώ 25.000 περίπου και 
θα καλυφθεί από τον ΚΑΕ 0511 του φορέα 35/160. 

12) Τις ανάγκες των Πολιτικών Γραφείων Υπουργού, 

Υφυπουργού, Γενικού Γραμματέα Εμπορίου και Γενικού 
Γραμματέα Καταναλωτή, αποφασίζουμε: 

Εγκρίνουμε να εργάζονται εκτός ωρών εργασίας οι 
διατιθέμενοι στα Πολιτικά Γ ραφεία της Γ ενικής Γ ραμ- 
ματείας Εμπορίου και Γενικής Γραμματείας Κατανα¬ 
λωτή του Υπουργείου Ανάπτυξης, οσάκις παρίσταται 
ανάγκη, από 15ης απογευματινής μέχρι 22ας βραδινής, 
μέχρι εξήντα (60) ώρες το ανώτερο το μήνα για κάθε 
υπάλληλο, για το χρονικό διάστημα από 1.1.2006 έως 
31.12.2006 ως εξής: 

• στο Γ ραφείο Υπουργού μέχρι εννέα (9) υπάλληλοι 

• στο Γ ραφείο Υφυπουργού μέχρι επτά (7) υπάλληλοι 

• στο Γραφείο Γενικού Γραμματέα Εμπορίου μέχρι 
πέντε (5) υπάλληλοι 

• στο Γ ραφείο Γ ενικού Γ ραμματέα Καταναλωτή μέχρι 
πέντε (5) υπάλληλοι 

Η συγκρότηση του συνεργείου υπερωριακής απασχό¬ 
λησης θα διενεργείται με πράξη του αρμόδιου Διευθυ¬ 
ντή του Πολιτικού Γραφείου ή του αρμόδιου Γενικού 
Γ ραμματέα, ενώ επίσης με πράξη στο τέλος κάθε μήνα 
θα βεβαιώνεται η πραγματοποίηση των ωρών της υπε- 
ρωριακής εργασίας. 

Οι καταστάσεις πληρωμής θα συντάσσονται από τη 
Δ/νση Οικονομικού Τμήμα Γ' μετά από τη Συγκρότηση 
Συνεργείου και τη σχετική Βεβαίωση των Διευθυντών 
των Πολιτικών Γ ραφείων με τα ονόματα των απασχο- 
ληθέντων υπερωριακά και τις ώρες εργασίας που πραγ¬ 
ματοποιούν κάθε μήνα. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 26 Ιανουάριου 2006 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθ. 32048 (2) 

Πρόγραμμα Απόκτησης Εργασιακής Εμπειρίας (δίαρβ) 

στις υπηρεσίες του Υπουργείου Οικονομίας και Οι¬ 
κονομικών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1989). 

2. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98/Α). 

3. Τις διατάξεις του ν.δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργα¬ 
τικού Δυναμικού» (ΦΕΚ 112/Α/1969), όπως αναμορφώθηκε 
με τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ 258/Α/6.11.2001). 

4. Τις διατάξεις του ν. 2434/1996 (ΦΕΚ/188/Α) «Μέτρα 
πολιτικής για την απασχόληση και την επαγγελματική 
εκπαίδευση και κατάρτιση και άλλες διατάξεις». 

5. Τ ις διατάξεις των παρ. 1 και 15 του άρθρου 20 του 
ν. 2639/1998 «Ρύθμιση εργασιακών σχέσεων, σύσταση 
Σώματος Επιθεώρησης Εργασίας και άλλες διατάξεις» 
(ΦΕΚ 205/Α/2.9.1998). 

6. Την αναγκαιότητα παρέμβασης του ΟΑΕΔ στην αγο¬ 
ρά εργασίας για την απόκτηση πρακτικής εμπειρίας 
ανέργων πτυχιούχων και αποφοίτων σχολών νεοεισερ- 
χομένων στην αγορά εργασίας. 

7. Την υπ’ αριθμ. 3015/8.11.2005 απόφαση του Δ.Σ. του 
ΟΑΕΔ (αριθμ. Συνεδρ. 58/8.11.2005) που μας διαβιβάσθη¬ 
κε από τον ΟΑΕΔ με το υπ’ αριθμ. Β136136/10.11.2005 
έγγραφό του. 


8. Το υπ’ αριθμ. Β136975/16.11.2005 έγγραφο του ΟΑΕΔ 
με το οποίο διευκρινίζονται σημεία της υπ’ αριθμ. 
3015/8.11.2005 απόφασης του Δ.Σ. του ΟΑΕΔ. 

9. Το γεγονός ότι από τις διατάξεις της παρούσας 
υπουργικής απόφασης προκαλείται δαπάνη σε βάρος 
του Κρατικού Προϋπολογισμού και ως εκ τούτου εμπί¬ 
πτει στις διατάξεις της παρ.3 του άρθρου 22 του ν. 
2362/1995, αποφασίζουμε: 

Καταρτίζεται πρόγραμμα απόκτησης εργασιακής 
εμπειρίας (δίαρο) 350 ανέργων ηλικίας 22 - 40 ετών, 
στις υπηρεσίες του Υπουργείου Οικονομίας και Οικο¬ 
νομικών. 

1. ΣΚΟΠΟΣ ΤΟΥ ΠΡΟΓΡΑΜΜΑΤΟΣ 

Το πρόγραμμα αφορά την τοποθέτηση 350 ανέργων 
(εγγεγραμμένων στα μητρώα ανέργων του Ο.Α.Ε.Δ.) στις 
υπηρεσίες του Υπουργείου Οικονομίας και Οικονομικών 
ανά την Ελλάδα, για χρονική περίοδο δεκαοκτώ (18) 
μηνών. 

Σκοπός του προγράμματος είναι: 

> η απόκτηση εργασιακής εμπειρίας, η προσαρμογή 
των επαγγελματικών προσόντων στην εξέλιξη και τις 
ανάγκες της αγοράς εργασίας στον τομέα της ειδί¬ 
κευσής τους, ανέργων πτυχιούχων Α.Ε.Ι., Τ.Ε.Ι., διπλωμα¬ 
τούχων Ι.Ε.Κ., αποφοίτων Λυκείου Γενικής Εκπαίδευσης, 
Τ.Ε.Λ., Ε.Π.Λ. Τ.Ε.Ε. Β' Κύκλου. 

2. ΔΙΑΡΚΕΙΑ ΠΡΟΓΡΑΜΜΑΤΟΣ 

Η διάρκεια του προγράμματος ορίζεται στους δεκα¬ 
οκτώ (18) μήνες, εκ των οποίων ένας (1) μήνας αφορά 
θεωρητική και πρακτική ενημέρωση, καθώς και εξοι¬ 
κείωση με το εργασιακό περιβάλλον, και δεκαεπτά (17) 
μήνες αφορούν τοποθέτηση σε θέσεις του τομέα της 
ειδίκευσής τους για απόκτηση εργασιακής εμπειρίας . 

3. ΔΙΚΑΙΟΥΧΟΙ ΦΟΡΕΙΣ ΥΛΟΠΟΙΗΣΗΣ 

Υπεύθυνος φορέας για την υλοποίηση, διαχείριση, πα¬ 
ρακολούθηση, αξιολόγηση και έλεγχο του προγράμμα¬ 
τος ορίζεται ο Ο.Α.Ε.Δ. 

Δικαιούχοι φορείς υλοποίησης ορίζονται οι υπηρεσίες 
του Υπουργείου Οικονομίας και Οικονομικών. 

4. ΚΑΤΑΝΟΜΗ ΘΕΣΕΩΝ & ΕΙΔΙΚΟΤΗΤΩΝ ^ 

Η κατανομή των θέσεων και των ειδικοτήτων θα κα¬ 
θοριστεί με απόφαση του Διοικητή ΟΑΕΔ, σύμφωνα με 
τις προτάσεις του Υπουργείου Οικονομίας και Οικονο¬ 
μικών. Υπάρχει δυνατότητα ανακατανομής των θέσεων 
και ειδικοτήτων από το Διοικητή του Ο.Α.Ε.Δ σύμφωνα 
πάλι με τις προτάσεις του Υπουργείου Οικονομίας και 
Οικονομικών, για την επίτευξη των στόχων του Προ¬ 
γράμματος. 

5. ΩΦΕΛΟΥΜΕΝΟΙ ΑΝΕΡΓΟΙ 

Επωφελούμενοι του προγράμματος, θα είναι 350 άνερ¬ 
γοι, εκ των οποίων: 

❖ 138 απόφοιτοι ΑΕΙ, ΤΕΙ ή ισότιμων τίτλων σπουδών 
ημεδαπής ή αλλοδαπής. 

❖ 212 διπλωματούχοι Ι.Ε.Κ., απόφοιτοι Λυκείου Γ ενι¬ 
κής Εκπαίδευσης, Τ.Ε.Λ., Ε.Π.Λ., Τ.Ε.Ε. Β' Κύκλου ή ισότι¬ 
μων τίτλων σπουδών ημεδαπής ή αλλοδαπής, ηλικίας 
έως 40 ετών (γεννηθέντες μετά την 1.1.1965). 

Οι παραπάνω δικαιούχοι του Προγράμματος θα πρέ¬ 
πει: 

❖ Να είναι άνεργοι, επιδοτούμενοι ή μη, να διαθέτουν 
δελτίο ανεργίας σε ισχύ και να έχει συμπληρωθεί το 
Ατομικό Σχέδιο Δράσης. 

❖ Να έχουν την Ελληνική υπηκοότητα ή την υπηκο¬ 
ότητα κράτους μέλους της Ευρωπαϊκής Ένωσης ή να 
είναι Έλληνες ομογενείς που απασχολούνται μόνιμα 
στην Ελλάδα. 

❖ Οι πτυχιούχοι Σχολών της αλλοδαπής πρέπει να 
είναι κάτοχοι αντίστοιχων ισότιμων τίτλων σπουδών, 
αναγνωρισμένων από το πρώην ΔΙΚΑΤΣΑ (Διαπανεπι- 
στημιακός Οργανισμός Αναγνώρισης Τίτλων Ακαδημα¬ 
ϊκών - Πληροφόρησης). 

• Οι άνδρες υποψήφιοι πρέπει να έχουν εκπληρώσει 
τις στρατιωτικές τους υποχρεώσεις ή να έχουν απαλ¬ 
λαγεί νόμιμα. 

Η επιλογή των ανέργων νέων από τα μητρώα ανέργων 
του ΟΑΕΔ και η τοποθέτηση αυτών σε θέσεις απόκτη¬ 
σης εργασιακής εμπειρίας στις υπηρεσίες του Υπουρ¬ 
γείου Οικονομίας και Οικονομικών, θα γίνει μέσω της 
διαδικασίας της εξατομικευμένης παρέμβασης και της 
συνεκτίμησης του Ατομικού Σχεδίου Δράσης. 

Από τις ως άνω θέσεις ποσοστό τουλάχιστον 60% θα 
καλυφθεί από γυναίκες και μέχρι 40% από άνδρες. 

Στο πλαίσιο της πολιτικής πρόληψης της μακροχρό¬ 
νιας ανεργίας: 

> τουλάχιστον 67% θα καλυφθεί από άνεργους οι 
οποίοι είναι εγγεγραμμένοι στα μητρώα ανέργων των 
Υπηρεσιών του Ο.Α.Ε.Δ. μέχρι 6 μήνες (τους τελευταίους 
8 μήνες), όσοι είναι ηλικίας μέχρι 25 ετών και μέχρι 12 
μήνες (τους τελευταίους 16 μήνες) όσοι είναι ηλικίας 
25 ετών και άνω. 

Στο πλαίσιο της πολιτικής καταστολής της μακρο¬ 
χρόνιας ανεργίας: 

> έως 33% θα καλυφθεί από άνεργους οι οποίοι 
είναι εγγεγραμμένοι από 6 μήνες και άνω, όσοι είναι 
ηλικίας μέχρι 25 ετών και από 12 μήνες και άνω, όσοι 
είναι ηλικίας 25 ετών και άνω. 

6. ΙΔΙΩΤΙΚΟ ΣΥΜΦΩΝΗΤΙΚΟ 

Πριν την ένταξη του ασκούμενου στο πρόγραμμα θα 
υπογράφεται Συμφωνητικό Συνεργασίας μεταξύ του 
Ο.Α.Ε.Δ., του Υπουργείου Οικονομίας και Οικονομικών 
και του ασκούμενου. 

Το Συμφωνητικό Συνεργασίας θα περιλαμβάνει: 

• Νομικό πλαίσιο, 

• Πλήρη στοιχεία του ασκούμενου 

• Ακριβή διάρκεια της εργασιακής εμπειρίας 

• Θέση για απόκτηση εργασιακής εμπειρίας που θα 
καλύψει ο ασκούμενος 

• Ορους του προγράμματος 

• Δυνατότητα διακοπής του 

7. ΥΠΟΒΟΛΗ ΔΙΚΑΙΟΛΟΓΗΤΙΚΩΝ ΚΑΤΑ ΤΗΝ ΥΛΟΠΟΙ¬ 
ΗΣΗ ΤΟΥ ΠΡΟΓΡΑΜΜΑΤΟΣ 

Οι υπηρεσίες του Υπουργείου Οικονομίας και Οικο¬ 
νομικών, υποχρεούνται να υποβάλλουν (στην Τεχνική 
Γραμματεία δίαρο): 

• Μηνιαίο δελτίο παρουσίας του ασκούμενου (εντός 
του πρώτου δεκαήμερου του επόμενου μήνα, το οποίο 
θα περιλαμβάνει τις ημέρες παρακολούθησης του προ¬ 
γράμματος. 

• Έκθεση αξιολόγησης προόδου του ασκούμενου, 
σύμφωνα με το πρόγραμμα εργασιακής προσαρμογής 
της, καθώς και έκθεση αξιολόγησης του προγράμματος 
(μετά τη λήξη της Σύμβασης και όχι πέραν του διμήνου 
από λήξης της). 

Ο ασκούμενος υποχρεούται να υποβάλλει: 

• Έκθεση αξιολόγησης του προγράμματος (μετά το 
πέρας της απόκτησης εργασιακής εμπειρίας και όχι 
πέραν του διμήνου). 

Η τελευταία πληρωμή θα γίνεται εφόσον ο ασκού¬ 
μενος μετά την ολοκλήρωση του προγράμματος έχει 
στείλει την Έκθεση αξιολόγησης του προγράμματος. 

8. ΑΝΤΙΚΑΤΑΣΤΑΣΗ ΑΣΚΟΥΜΕΝΟΥ 

Αν ο/η ασκούμενος/η αποχωρήσει οικειοθελώς από το 
φορέα και μέχρι τη συμπλήρωση των πέντε (5) πρώτων 
μηνών του προγράμματος, τότε αντικαθίσταται. 

Ο αντικαταστάτης του ασκούμενου που αποχώρησε 
θα τοποθετηθεί στο φορέα με σύμβαση ισχύος για τον 
υπόλοιπο χρόνο. 

Για οποιαδήποτε μεταβολή προκύψει κατά τη διάρ¬ 
κεια του προγράμματος σχετικά με το ιδιωτικό συμφω¬ 
νητικό ή με τα συνημμένα σε αυτό φύλλα, θα πρέπει να 


ενημερώνεται η Υπηρεσία του ΟΑΕΔ, από το Υπουργείο 
Οικονομίας και Οικονομικών ή από τον ασκούμενο. 

9. ΩΡΑΡΙΟ - ΑΠΟΥΣΙΕΣ 

• Οι ασκούμενοι μπορούν να απουσιάσουν δικαιο¬ 
λογημένα ή αδικαιολόγητα (χωρίς να τους καταβάλλε¬ 
ται αποζημίωση και χωρίς υποχρέωση παράτασης του 
προγράμματος) για σαράντα (40) εργάσιμες ημέρες, 
καθ’ όλη τη διάρκεια του προγράμματος. 

• Οι ασκούμενοι μπορούν να λάβουν άδεια διακο¬ 
πών έως σαράντα (40) εργάσιμες ημέρες με αντίστοιχη 
παράταση του προγράμματος. 

• Η εργασιακή τους εμπειρία δεν θα υπερβαίνει τις 
επτά (7) ώρες ημερησίως, τις πέντε (5) ημέρες την εβδο¬ 
μάδα (Δευτέρα έως και Παρασκευή) και δεν θα πραγμα¬ 
τοποιείται σε νυκτερινές ώρες (πλέον της 22ας). 

• Σε περίπτωση που ο/η ασκούμενος/η ζητήσει 
άδεια παράτασης του Προγράμματος (για λόγους 
υγείας, εγκυμοσύνης κλπ.), πέραν των προβλεπόμενων 
ημερομηνιών, θα πρέπει να υποβάλλει έγγραφη αίτηση 
στην Υπηρεσία του Ο.Α.Ε.Δ. που ανήκει ο/η άνεργος/η, 
η οποία θα εξετασθεί από την Επιτροπή που θα οριστεί 
με απόφαση του Διοικητή του Ο.Α.Ε.Δ. 

10. ΑΠΟΖΗΜΙΩΣΗ ΑΣΚΟΥΜΕΝΩΝ 

Ο Ο.Α.Ε.Δ. θα καταβάλλει στους ασκούμενους για 
κάθε ημέρα και συνολικά όχι πλέον των 22 ημερών 
ανά μήνα: 

- 30 € ανά ημέρα μικτά για τους Πτυχιούχους Α.Ε.Ι., 
Τ.Ε.Ι. ή ισότιμων τίτλων σπουδών 

- 25 € ανά ημέρα μικτά για τους διπλωματούχους 
Ι.Ε.Κ., αποφοίτους Λυκείου Γενικής Εκπαίδευσης, απο¬ 
φοίτους Τ.Ε.Λ., Ε.Π.Λ., Τ.Ε.Ε. Β' κύκλου ή ισότιμων τίτλων 
σπουδών. 

Από την ως άνω ημερήσια αποζημίωση θα παρακρα- 
τείται ποσοστό 6,45% για ιατροφαρμακευτική περίθαλ¬ 
ψη και 1% κατά του επαγγελματικού κινδύνου, εφαρμο¬ 
ζόμενων των διατάξεων του άρθρου 18 του ν. 2458/1997 
(Φ.Ε.Κ. 15/Α/1997) και του άρθρου 18 του ν. 2874/2000. 
(ΦΕΚ 286/Α/29.12.2000). 

Η λογιστική παρακολούθηση θα γίνεται από τη Διεύ¬ 
θυνση Οικονομικών Υπηρεσιών του Ο.Α.Ε.Δ. σε μηνιαία 
βάση. 

11. ΠΑΡΑΚΟΛΟΥΘΗΣΗ 

Η διαδικασία παρακολούθησης του προγράμματος θα 
πραγματοποιείται από τις Υπηρεσίες του ΟΑΕΔ, σε τρία 
επίπεδα: Κεντρικό (Διοίκηση), Περιφερειακό, Τοπικό. 

12. ΈΛΕΓΧΟΣ 

Προκειμένου να εξασφαλιστεί η αποτελεσματικότητα 
των ενεργειών του προγράμματος 3ΤΑΘΕ, οι οποίες 
χρηματοδοτούνται από τον ΟΑΕΔ, λαμβάνονται τα ανα¬ 
γκαία μέτρα με σκοπό : 

• Την τήρηση των προβλεπομένων από την Υπουργική 
Απόφαση. 

• Την ορθή υλοποίηση των ενεργειών και τη διαπί¬ 
στωσή του εάν αυτές είναι σύμφωνες με τις ισχύουσες 
ρυθμίσεις. 

• Την πρόληψη ή τη διαπίστωση τυχόν παρεμβάσεων 
και την υποβολή κυρώσεων. 

Οι ελεγχόμενοι φορείς υλοποίησης υποχρεούνται: 

• Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

• Να τηρούν τα αποδεικτικά στοιχεία και έγγραφα 
που αναφέρονται στην παρούσα Υπουργική Απόφαση 
για τρία (3) χρόνια μετά τη λήξη του προγράμματος. 

Για την ομαλή πορεία του προγράμματος με σκοπό 
την επίτευξη των στόχων του, ώστε να μην υπάρχουν 
αποκλίσεις, ανά εξάμηνο θα παρακολουθούνται: 

• Οι εγκριθείσες θέσεις. 

• Η κάλυψη των θέσεων. 

• Η καταβολή των επιχορηγήσεων κ.λπ. 

13. ΔΙΑΔΙΚΑΣΙΑ ΕΛΕΓΧΟΥ 

Ελέγχους διενεργούν οι υπάλληλοι του ΟΑΕΔ σύμφω¬ 
να με την υπ’ αριθμ. 2/34255/0022/6.6.2001 κοινή υπουρ¬ 
γική απόφαση. 

14. ΕΠΙΛΥΣΗ ΔΙΑΦΟΡΩΝ 

Για οποιαδήποτε διαφορά προκύψει μεταξύ του ΟΑΕΔ 
και των φορέων ή των ασκούμενων δύναται να υπο¬ 
βάλλεται ένσταση (εντός 15 ημερολογιακών ημερών) η 
οποία θα εξετάζεται από επιτροπή που θα οριστεί με 
απόφαση του Διοικητή του ΟΑΕΔ. 

15. ΧΡΗΜΑΤΟΔΟΤΗΣΗ 

Το κόστος του Προγράμματος ανέρχεται στο ποσό 
των 3.727.200,00 €. 

Αναλυτικά: 

• 2.484.800,00 € για το έτος 2006. 

• 1.242.400 € για το έτος 2007. 

Το Υπουργείο Οικονομίας και Οικονομικών αναλαμ¬ 
βάνει τη χρηματοδότηση του προγράμματος με κάλυψη 
από τον προϋπολογισμό του. 

Απαραίτητη προϋπόθεση για την υλοποίηση του προ¬ 
γράμματος, είναι η μεταφορά της σχετικής πίστωσης 
από τον Κρατικό Προϋπολογισμό στον ΟΑΕΔ. (Επιχο¬ 
ρήγηση μέσω του Υπουργείου Απασχόλησης και Κοινω¬ 
νικής Προστασίας από μεταφορά ισόποσης πίστωσης 
από τον προϋπολογισμό του Υπουργείου Οικονομίας 
και Οικονομικών, με την έκδοση χρηματικού εντάλματος 
πληρωμής στον ΟΑΕΔ). 

16. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑ- 
ΤΟΣ 

Ο ΟΑΕΔ θα εκδώσει εγκύκλιο στην οποία θα εξει¬ 
δικεύεται ο τρόπος εφαρμογής της παρούσας απόφα¬ 
σης. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 24 Ιανουάριου 2006 

ΟΙ ΥΠΟΥΡΓΟΙ 

ΑΠΑΣΧΟΛΗΣΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΕΩΡ. ΑΛΟΓΟΣΚΟΥΦΗΣ ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 90484 , , (3) 

Συγκρότηση στην Κεντρική Υπηρεσία του Υπουργείου 

Απασχόλησης και Κοινωνικής Προστασίας Ομάδας 

Εργασίας για την υποστήριξη του έργου του Ανω- 

τάτου Συμβουλίου Εργασίας. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη : 

1. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
98Α'). 

2. Τις διατάξεις του ν. 3144/2003 (111 Α') «Κοινωνικός 
διάλογος για την προώθηση της απασχόλησης και την 
κοινωνική προστασία και άλλες διατάξεις». 

3. Τις διατάξεις του π.δ. 368/1989 «Οργανισμός του 
Υπουργείου Εργασίας» όπως τροποποιήθηκαν και ισχύ¬ 
ουν σήμερα. 

4. Τις διατάξεις του ν. 3239/1955 (ΦΕΚ 125 Α') «Περί 
τρόπου ρυθμίσεως των συλλογικών διαφορών εργασίας, 
συστάσεως Εθνικού Γνωμοδοτικού Συμβουλίου Κοινω¬ 
νικής Πολιτικής και τροποποιήσεως και συμπληρώσεως 
διατάξεων ενίων εργατικών νόμων». 

5. Τις διατάξεις του ν.δ. 184/1969 (ΦΕΚ 85 Α') «Περί 
Ανωτάτου Συμβουλίου Εργασίας». 

6. Τις διατάξεις του άρθρου 17 του ν. 3205/2003 (ΦΕΚ 
297 Α') «Μισθολογικές ρυθμίσεις λειτουργών και υπαλ¬ 
λήλων του Δημοσίου, Ν.Π.Δ.Δ. και ΟΤΑ...». 


7. Την υπ’ αριθμ. 10829/2000 κοινή απόφαση των 
Υπουργών Οικονομικών και Εργασίας και Κοινωνικών 
Ασφαλίσεων «Συμπλήρωση διατάξεων που αφορούν τον 
τηρούμενο ειδικό λογαριασμό για το ΑΣΕ». 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού. 

9. Την ανάγκη εκτέλεσης του έργου του Ανώτατου 
Συμβουλίου Εργασίας, αποφασίζουμε: 

Συγκροτούμε στην Κεντρική Υπηρεσία του Υπουργείου, 
Ομάδα Εργασίας για εκτέλεση ορισμένου έργου, αναφο¬ 
ρικά με τις αρμοδιότητες και τη λειτουργία του Σ.ΕΠ.Ε., 
οι οποίες υποστηρίζονται από την Ολομέλεια και τα Τμή¬ 
ματα του Α.Σ.Ε., αποτελούμενη από τους παρακάτω: 

1. Πεδιώτου - Μπουγά Ειρήνη, Γενική Διευθύντρια του 
Υπουργείου Απασχόλησης και Κοινωνικής Προστασίας. 

2. Μάγγα Κωνσταντίνο, Γ ενικό Διευθυντή του Υπουργείου 
Απασχόλησης και Κοινωνικής Προστασίας. 

3. Κραψίτη Ιωάννη, Γ ενικό Διευθυντή του Υπουργείου 
Απασχόλησης και Κοινωνικής Προστασίας. 

4. Παπαστεφάνου Ιωάννη, συνταξιούχο Δημοσίου. 

Γραμματέας της Ομάδας ορίζεται η Φράγκου Σωτη¬ 
ρία, υπάλληλος του Ελληνικού Οργανισμού Εξωτερικού 
Εμπορίου Α.Ε., αποσπασμένη στην Υπηρεσία μας. 

Έργο της Ομάδας Εργασίας είναι η υποβολή προτά¬ 
σεων και γνωμοδοτήσεων επί των διαφόρων επιμέρους 
θεμάτων σχετικών με την άσκηση της Κοινωνικής και 
Εργατικής πολιτικής του Υπουργείου, για την υποβοή¬ 
θηση του έργου του ΑΣΕ. 

Το έργο της Ομάδας Εργασίας θα είναι αμειβόμενο, 
η δε αμοιβή θα καταβάλλεται κατά μήνα και θα βαρύ¬ 
νει τον ειδικό λογαριασμό του Ανωτάτου Συμβουλίου 
Εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2006 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 19651 (4) 

Τροποποίηση της υπ’ αριθμ. 56631/28.11.1985 απόφασης 
του Υπουργού Εσωτερικών «περί σύστασης δημο¬ 
τικής επιχείρησης Χανίων ΚΥΔΩΝ» όπως ισχύει σή¬ 
μερα. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 277 έως 284 του Δ.Κ.Κ. 
(π.δ. 410/1995). 

2. Τον ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

3. Την υπ’ αριθμ. 6730/2003 απόφαση Γεν.Γραμματέα 
Περιφέρειας Κρήτης «περί ορισμού εισηγητών και με¬ 
ταβίβαση εξουσίας υπογραφής». 

4. Την υπ’ αριθμ. 56631/28.11.1985 απόφαση του Υπουρ¬ 
γού Εσωτερικών όπως τροποποιήθηκε μεταγενέστερα 
με την υπ’ αριθμ. 24394/9.10.1989 και διορθώθηκε με 
την υπ’ αριθμ. 31369/2.6.1989 απόφαση του Υπουργού 
Εσωτερικών και συμπληρώθηκε με την υπ’ αριθμ. 19702/ 
25.10.1989 απόφαση Νομάρχη Χανίων. 

5. Την συνταχθείσα μελέτη τροποποίησης του κατα¬ 
στατικού της επιχείρησης. 

6. Την υπ’ αριθμ. 680/2005 απόφαση του δημοτικού 
συμβουλίου Χανίων, αποφασίζουμε: 

Να συμπληρωθεί η υπ’ αριθμ. 56631/28.11.1985 απόφαση 
του Υπουργού Εσωτερικών περί σύστασης της δημο¬ 
τικής επιχείρησης ΚΥΔΩΝ όπως αυτή τροποποιήθηκε 
μεταγενέστερα και ισχύει και να προστεθεί στο άρθρο 

2 σκοποί της επιχείρησης και η παράγραφος δ) «Κοι¬ 
νωνική Μέριμνα». 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Χανίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 17 Ιανουάριου 2006 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΕΥΣΤΑΘΙΟΣ ΤΖΟΥΓΑΝΑΚΗΣ 

-♦- 

(5) 

Απόκτηση Ελληνικής Ιθαγένειας από την Ομογενή 
ΜΑΚΑΖΑΝ ΝΤΑΡΙΑ (ΜΑΚΑΖΑΝ ϋΑΡΎΑ) του ΟΛΕΓΚ 
(ΟίΕΟ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Με την υπ’ αριθμ. 829/23.1.2006 απόφαση του Γενικού 
Γ ραμματέα Περιφέρειας Νοτίου Αιγαίου που εκδόθηκε 
σύμφωνα με τις διατάξεις του άρθρου 1 του ν. 2790/2000 
(ΦΕΚ 24/Α/16.2.2000) «Αποκατάσταση των παλιννοστού- 
ντων ομογενών από την τέως Σοβιετική'Ενωση και άλλες 
διατάξεις» όπως τροποποιήθηκε από το άρθρο 76 του ν. 
2910/2001 (ΦΕΚ 91/Α/2.5.2001) «Είσοδος και παραμονή αλ¬ 
λοδαπών στην Ελληνική Επικράτεια. Κτήση της Ελληνι¬ 
κής Ιθαγένειας με πολιτογράφηση και άλλες διατάξεις» 
γίνεται δεκτή η από 12.3.2004 αίτηση για απόκτηση της 
Ελληνικής Ιθαγένειας της ομογενούς ΜΑΚΑΖΑΝ ΝΤΑ¬ 
ΡΙΑΣ (ΜΑΚΑΖΑΝ ϋΑΒΎΑ) του ΟΛΕΓΚ (ΟίΕΟ). 

Ο Γ ενικός Γ ραμματέας Περιφέρειας 

ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθ. 421 (6) 

Ανώτατο όριο επιτρεπομένων ημερών κίνησης εκτός 
έδρας, υπαλλήλων υπηρετούντων στο Δήμο Τρίπο¬ 
λης, έτους 2006. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του άρθρου 2 του ν. 2685/1999 «κάλυψη 
δαπανών μετακινουμένων υπαλλήλων εντός και εκτός 
Επικράτειας». 

3. Τις διατάξεις της παρ. 6 του άρθρου 25 του ν. 
2738/1999 «Συλλογικές διαπραγματεύσεις στη Δημόσια 
Διοίκηση κ.λπ.». 

4. Τις διατάξεις του ν. 1188/1981 «Περί καταστάσεως 
προσωπικού των ΟΤΑ». 

5. Το υπ’ αριθμ. 83/3.1.2006 έγγραφο του Δήμου Τρί¬ 
πολης περί καθορισμού ανώτατου αριθμού ημερών με¬ 
τακίνησης εκτός έδρας υπαλλήλων του Δήμου. 

6. Την υπ’ αριθμ. 2/54865/20.7.1999 εγκύκλιο του Υπουρ¬ 
γείου Οικονομικών (κοινοποίηση ν. 2685/1999). 

7. Το γεγονός ότι από την απόφαση αυτή προκαλείται 
δαπάνη η οποία θα αντιμετωπιστεί από τον προϋπολο¬ 
γισμό του Δήμου Τρίπολης, αποφασίζουμε: 

Καθορίζουμε τον αριθμό ημερών μετακίνησης εκτός 
έδρας με δικαίωμα αποζημίωσης και όχι πέραν των εκα¬ 
τόν είκοσι (120) ημερών ετήσια, για εκτέλεση υπηρεσίας, 
των με οποιαδήποτε σχέση εργασίας υπαλλήλων που 
υπηρετούν στο Δήμο Τρίπολης για το έτος 2006 και 
εφεξής, αναλυτικά ως εξής: 


Α. 

ΚΑΤΗΓΟΡΙΑ ΠΕ 

Ημέρες 

1 . 

Κλάδος ΠΕΙ Διοικητικού 

10 

2. 

Κλάδος ΠΕΙ Διοικητικού (Οικονομο¬ 
λόγων) 

10 

3. 

Κλάδος ΠΕ3 Πολιτικών Μηχανικών 

10 

4. 

Κλάδος ΠΕ4 Αρχιτεκτόνων μηχανικών 

10 

5. 

Κλάδος ΠΕ5 Μηχανολόγων μηχ. - 
ηλεκτρολόγων μηχ. 

10 

6. 

Κλάδος ΠΕ6 Τοπογράφων Μηχ/κών 

10 

7. 

Κλάδος ΠΕ7 Χημικών Μηχανικών 

10 

8. 

Κλάδος ΠΕ10 Καθηγητών Φυσικής 
Αγωγής 

10 

9. 

Κλάδος ΠΕ - Μέσων Μαζ. Ενημέρω¬ 
σης και Επικ. 

10 

Β. 

ΚΑΤΗΓΟΡΙΑ ΤΕ 

1 . 

Κλάδος ΤΕ2 Κοινωνικών Λειτουργών 

10 

2. 

Κλάδος ΤΕ3 Πολιτικών Μηχανικών. 

10 

3. 

Κλάδος ΤΕ4 Μηχ/γων ή Ηλ/γων Μη¬ 
χανικών 

10 

4. 

Κλάδος ΤΕ Δομικών Έργων 

10 

5. 

Κλάδος ΤΕ Σχεδιαστών 

10 

6. 

Κλάδος ΤΕ 17 - Διοικητικού Λογιστικού 

10 

7. 

Κλάδος ΤΕ22 - Τοπικής Αυτοδιοίκησης 

10 

Γ. 

ΚΑΤΗΓΟΡΙΑ ΔΕ 

1 . 

Κλάδος ΔΕΙ Διοικητικού 

20 

2. 

Κλάδος ΔΕ2 - Εποπτών Καθαριότητας 

10 

3. 

Κλάδος ΔΕ6 - Σχεδιαστών 

10 

4. 

Κλάδος ΔΕ 15 - Εισπρακτόρων 

10 

5. 

Κλάδος ΔΕ28 χειριστών Μηχανημά¬ 
των Έργων 

120 

6. 

Κλάδος ΔΕ29 οδηγών αυτοκινήτων 

120 

7. 

Κλάδος ΔΕ30 - Τεχνιτών γενικά 

20 

8. 

Κλάδος ΔΕ35 - Δενδροκηπουρών - 
Ανθοκόμων 

10 

9. 

Κλάδος ΔΕ - Μηχανολογικού 

10 

Δ. 

ΚΑΤΗΓΟΡΙΑ ΥΕ 

1 . 

Κλάδος ΥΕ16 Προσωπικό Καθαριό¬ 
τητας 

10 

2. 

Κλάδος ΥΕ 16 εργατών γενικά 

20 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Τρίπολη, 20 Ιανουάριου 2006 
Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

Αριθ. 741 (7) 

Σύσταση σχολικής επιτροπής με την επωνυμία «37 η Σχο¬ 
λική Επιτροπή - 30 ου Νηπιαγωγείου Δήμου Λαμιέων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 203 του π.δ/τος 410/1995 (Δ.Κ.Κ.) και 5 περ. 8 του ν. 
1894/1990, όπως αυτός ισχύει. 

β) Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
98Α'). 

2. Την υπ’ αριθμ. 64795/Δ4/29.6.2005 υπουργική από¬ 
φαση (ΦΕΚ 945/Β/8.7.2005, με την οποία ιδρύθηκε το 
30° Νηπιαγωγείο Λαμίας - 3° Γραφείο Δ/νσης Π.Ε. Ν. 
Φθ/δας. 

3. Την υπ’ αριθμ. 576/2005 απόφαση του Δημοτικού 
Συμβουλίου Δήμου Λαμιέων περί σύστασης νομικού 
προσώπου. 

4. Την υπ’ αριθμ. 1100/11.2.1998 απόφασή μας, περί με¬ 
ταβίβασης δικαιώματος υπογραφής «Με Εντολή Γενικού 
Γραμματέα Περιφέρειας » στο Διευθυντή Αυτοδιοίκησης 
και Αποκέντρωσης, η οποία δημοσιεύθηκε στο ΦΕΚ Β' 
179/25.2.1998, αποφασίζουμε: 

1. Συστήνουμε στο Δήμο Λαμιέων του Νομού Φθ/δας 
Νομικό πρόσωπο Δημοσίου Δικαίου με την επωνυμία 
«37 η Σχολική Επιτροπή - 30° Νηπιαγωγείου Δήμου Λα¬ 
μιέων. 

2. Σκοπός του Νομικού Προσώπου είναι: 

α) Η διαχείριση των πιστώσεων που τις διατίθενται για 
την κάλυψη των δαπανών λειτουργίας του αντίστοιχου 
σχολείου (καθαριότητας, θέρμανσης, φωτισμού, ύδρευ¬ 
σης, τηλεφώνου, αποχέτευσης, αγοράς) αναλωσίμων 
υλικών κ.λπ.) 

β) Η εκτέλεση έργων για την επισκευή και συντήρηση 
του αντίστοιχου σχολείου η αμοιβή καθαριστριών. 

γ) Η αποκατάσταση φθορών και ζημιών των επίπλων 
και του κάθε είδους εξοπλισμού του σχολείου. 

δ) Η φροντίδα για την εξεύρεση άλλων πόρων και ο 
εφοδιασμός του σχολείου με έπιπλα, σκεύη, βιβλία για 
τη βιβλιοθήκη και γενικά όλα τα μέσα που είναι απα¬ 
ραίτητα για τη λειτουργία του, καθώς και η λήψη κάθε 
άλλου μέτρου που κρίνεται αναγκαίο για τη στήριξη της 
διοικητικής λειτουργίας του εργαστηρίου. 

3. Πόροι του Νομικού προσώπου είναι: 

α) η ετήσια επιχορήγηση του Δήμου Λαμιέων 
β) η ετήσια επιχορήγηση του Κράτους 
γ) κάθε είδους εισφορές, δωρεές κληρονομιές, κλη¬ 
ροδοσίες 

δ) εισπράξεις από το αντίτιμο των παρεχομένων 
πραγμάτων ή υπηρεσιών 
ε) πρόσοδοι από την περιουσία του. 

Ακροτελεύτιο άρθρο 

Από τις διατάξεις της απόφασης αυτής προκαλείται 
δαπάνη σε βάρος του Προϋπολογισμού του Δήμου Λαμι¬ 
έων για το τρέχον έτος και για καθένα από τα επόμενα, 
το ύψος της οποίας δεν μπορεί να προσδιοριστεί. Για 
την αντιμετώπιση της εν λόγω δαπάνης θα εγγράφεται 
στον προϋπολογισμό του Δ. Λαμιέων ισόποση πίστωση 
με την ετήσια επιχορήγηση του Κράτους, για την κάλυ¬ 
ψη των λειτουργικών αναγκών του σχολείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 20 Ιανουάριου 2006 
Με εντολή Γ ενικού Γ ραμματέα Περιφέρειας 
Ο Διευθυντής 
Γ. ΜΙΧΑΣ 


Αριθ. 430 (8) 

Καθιέρωση υπερωριακής με αμοιβή εργασίας υπαλλή¬ 
λων της Δ/νσης Κτηνιατρικής για αντιμετώπιση εκτά¬ 
κτων αναγκών του έτους 2006. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του άρθρου 18 του ν. 2470/1997 «Ανα¬ 
μόρφωση μισθολογίου προσωπικού της Δημόσιας Δι¬ 
οίκησης και άλλες διατάξεις» που δημοσιεύθηκε στο 
ΦΕΚ 40/Α/21.3.1997. 

2. Τις διατάξεις του άρθρου 15 του ν. 2592/1998 «Ανα¬ 
προσαρμογή συντάξεων πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
δαπάνες που δημοσιεύθηκε στο ΦΕΚ 57/Α'/18.3.1998». 

3. Τις διατάξεις του άρθρου 10 του ν. 2732/1999 «Διε- 
παγγελματικές οργανώσεις και ρύθμιση θεμάτων αρ¬ 
μοδιότητας του Υπ. Γεωργίας». 

4. Το υπ’ αριθμ. 2738/9.9.1999 Νόμο, που δημοσιεύθηκε 
στο ΦΕΚ 180/Α8/9.9.1999. 

5. Τ ις ανάγκες της υπηρεσίας για την ορθή και απο¬ 
τελεσματική εφαρμογή των μέτρων για ψευδοπανώλη 
και γρίπη των πτηνών. 

6. Την υπ’ αριθμ. 4828/11.10.2005 απόφαση Δ/νσης Κτη¬ 
νιατρικής Αρτας περί συγκρότησης Τοπικού Κέντρου 
Επείγουσας Ανάγκης για την αντιμετώπιση της νόσου 
και της ψευδοπανώλης των πτηνών. 

7. Το από 16.1.2006 έγγραφο του Υπουργού Αγροτ. 
Ανάπτυξης και Τροφίμων, με το οποίο εγκρίνεται το 
ποσό 15.120 Ευρώ, για κάλυψη αναγκών από την απα¬ 
σχόληση των μελών του Τοπικού Κέντρου Επείγουσας 
Ανάγκης Άρτας, πέρα του κανονικού ωραρίου τους, 
αποφασίζουμε: 

ΕΓΚΡΙΝΟΥΜΕ Υπερωριακή απασχόληση με αμοιβή για 
την ορθή και αποτελεσματική αντιμετώπιση εκτάκτων 
αναγκών όπως αναφέρεται παραπάνω, κατά το χρονικό 
διάστημα που αρχίζει από ένα μήνα πριν τη δημοσίευ¬ 
σή της απόφασης στην Εφημερίδα της Κυβερνήσεως 
έως 30.6.2006 για 4 (τέσσερις ) υπαλλήλους της Δ/νσης 
Κτηνιατρικής Αρτας για σύνολο 3000 ωρών εργασίας 
εκτός ωρών και ημερών εργασίας. Ο αριθμός των ωρών 
κατά μήνα και κατά υπάλληλο θα καθοριστεί με από¬ 
φαση του Δ/ντη Κτηνιατρικής Άρτας, σύμφωνα με τις 
ανάγκες της Υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 25 Ιανουάριου 2006 

Ο Νομάρχης 
Λ. ΡΙΖΟΣ 

-♦- 

Αριθ. ΔΥ/Α1/24/27773/ΠΕ (9) 

Συμπλήρωσή της υπ’ αριθμ. ΔΥ/Α1/24/οικ. 3579/10.2.2003 
Απόφασης Νομάρχη Θεσ/νίκης περί διατήρησης οι- 
κόσιτων ζώων ή πτηνών δίχως άδεια εντός πόλεων, 
χωριών και οικισμών του Νομού Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Το π.δ. 30/1996 «περί Νομαρχιακής Αυτοδιοίκη- 
οης». 

2. Τον Α.Ν. 2520/1940 «περί Υγειονομικών Διατάξεων». 

3. Την υπ’ αριθμ. Υ1β/2000/1995 (ΦΕΚ 343/τ.Β74.5.1995) 
ΥΔ «περί όρων ιδρύσεως και λειτουργίας πτηνο-κτηνο- 
τροφικών εγκαταστάσεων». 

4. Το ν. 1579/1985 (ΦΕΚ 212/85 τ.Α') «ρυθμίσεις για την 
εφαρμογή και ανάπτυξη του ΕΣΥ» και άλλες διατά¬ 
ξεις. 

5. Το ν. 2307/1995 «περί μεταφοράς αρμοδιοτήτων 
στους Ο.Τ.Α.». 

6/ Την υπ’ αριθμ. ΔΥ/Α1 /24/οικ.3579/10.2.2003 απόφαση 
Νομάρχη Θεσ/νίκης «περί διατήρησης οικόσιτων ζώων 
ή πτηνών στο Νομό Θεσ/νίκης». 

7. Τις ανάγκες κατοίκων του Δ.Δ. Λαγυνών του Δή¬ 
μου Λαγκαδά που εκφράστηκαν μέσω του Δημάρχου 
Λαγκαδά με το υπ’ αριθμ. 17092/6.12.2005 έγγραφο του 
Δήμου Λαγκαδά. 

8. Την υπ’ αριθμ. 682/Γ 5-908 (ΦΕΚ 715/ τ.Β?12.6.2005) κύ¬ 
ρωση των αποτελεσμάτων του πραγματικού πληθυσμού 
της γενικής απογραφής πληθυσμού της 18.3.2001. 

9. Τις ανάγκες της Υπηρεσίας μας, αποφασίζουμε: 

Επιτρέπεται, στον οικισμό Λαγυνών του Δήμου Λαγκα¬ 
δά του Νομού Θεσ/νίκης, να διατηρούνται σαν οικόσιτα 
μόνο τα παρακάτω είδη ζώων και πτηνών με μέγιστο 
αριθμό αυτών : 

- Δύο (2) αιγοπρόβατα 

- Δέκα (10) πουλερικά, όρνηθες, χήνες, πάπιες, ινδιάνοι 
κ.λπ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 23 Ιανουάριου 2006 
Ο Νομάρχης 

ΠΑΝΑΓΙΩΤΗΣ ΨΩΜΙΑΔΗΣ 

-♦- 

Αριθ. οικ.359 (10) 

Καθιέρωση υπερωριακής απασχόλησης με αμοιβή για 
πενήντα υπαλλήλους διαφόρων υπηρεσιών της Ν. 
Αυτ/σης Τρικάλων και τον οδηγό του Νομάρχη για 
το έτος 2006. 

Ο ΝΟΜΑΡΧΗΣ ΤΡΙΚΑΛΩΝ 

Έχοντας υπόψη: 

1) Τις διατάξεις: 

α) του αρ. 18 του ν. 2470/1997 (ΦΕΚ 40Α/1997) όπως 
αντικαταστάθηκε με το αρ. 15 του ν. 2592/1998 (ΦΕΚ 
57Α/1998) «περί αναπροσαρμογής συντάξεων πολιτικών 
συνταξιούχων του Δημοσίου, ρύθμισης συνταξιοδοτικών 
θεμάτων κ.λπ.», 

β) του αρ 25 του ν. 2738/1999 (ΦΕΚ 180Α/1999) «περί 
Συλλογικών διαπραγματεύσεων στη Δημόσια Διοίκη¬ 
ση, μονιμοποιήσεων συμβασιούχων αορίστου χρόνου 
κ.λπ.». 

γ) του αρ 13 παρ. 13 του ν. 2703/1999 (ΦΕΚ 72Α/1999) 
«περί αναπροσαρμογής συντάξεων συνταξιούχων μελών 
ΔΕΠ του ΑΕΙ ...., ρύθμιση συνταξιοδοτικών θεμάτων», 
δ) του αρ 16 του ν. 3205/2003 (ΦΕΚ 297Α) «Μισθολο- 
γικές ρυθμίσεις λειτουργών και υπαλλήλων του Δημο¬ 
σίου, ΝΠΔΔ και ΟΤΑ κ.λπ.». 

2) Την υπ’ αριθμ. 2026439/3480/0022/1997 (ΦΕΚ 462Β/ 
1997) κοινή υπουργική απόφαση «περί επέκτασης των 
διατάξεων του ν. 2470/1997 στο προσωπικό με σχέση 
εργασίας ιδιωτικού δικαίου που απασχολείται στο Δη¬ 
μόσιο, ΝΠΔΔ και ΟΤΑ. 

3) Την υπ’ αριθμ. 2/37190/0026/21.6.2001 (ΦΕΚ 915Β/2001) 
απόφαση του Υπουργού Οικονομικών «περί καθορισμού 
δικαιολογητικών πληρωμής αποζημίωσης για υπερωρι- 
ακή εργασία». 

4) Την ανάγκη υπερωριακής απογευματινής απασχό¬ 
λησης με αμοιβή, κατά τις εργάσιμες ημέρες Δευτέρα 
έως Παρασκευή και ώρες από 15η μέχρι 22η για το 
χρονικό διάστημα 1.1.2006 έως 31.12.2006 για πενήντα 
συνολικά υπάλλήλους διαφόρων κλάδων και κατηγοριών 
από διάφορες υπηρεσίες της Ν.Α. Τρικάλων και μέχρι 
εξήντα ώρες τον μήνα για τον καθένα υπάλληλο, για την 
αντιμετώπιση εκτάκτων και επειγουσών υπηρεσιακών 
αναγκών που απορρέουν από την αναγκαιότητα εκκαθά¬ 
ρισης των διοικητικών χειρόγραφων αρχείων της υπηρε¬ 
σίας, την δημιουργία βάσεων δεδομένων πληροφορικής 
για την μηχανογράφηση των διοικητικών λειτουργιών 


και την ηλεκτρονική επεξεργασία των διοικητικών αρ¬ 
χείων, την συνεχή παρακολούθηση της νομοθεσίας για 
την δημιουργία αρχείων ΦΕΚ και την τακτοποίηση των 
υφιστάμενων, τις ανάγκες ενημέρωσης των πολιτών, 
την σύνταξη καταστάσεων υπαλλήλων που προβλέπο- 
νται από τον υπαλληλικό κώδικα (επετηρίδα), την πλήρη 
ενημέρωση των προσωπικών μητρώων των υπαλλή¬ 
λων με στοιχεία που επηρεάζουν την μισθολογική τους 
κατάσταση και διαχωρισμός αυτών σε υποφακέλλους 
σύμφωνα με τις κείμενες διατάξεις, την προεργασία για 
τις επικείμενες κρίσεις των προϊσταμένων, την σύνταξη 
απολογισμού έτους 2005, την αντιμετώπιση των εξαι¬ 
ρετικών και επειγουσών αναγκών όπως συμβαίνει και 
στις περιόδους αντιμετώπισης καταστάσεων έκτακτης 
ανάγκης από χιονοπτώσεις, πλημμύρες, παγετούς και 
πυρκαγιές, την γραμματειακή εξυπηρέτηση του Νομάρ¬ 
χη και των άλλων Νομαρχιακών Οργάνων σε εορτές, 
εκδηλώσεις, επισκέψεις επισήμων. 

5) Την ανάγκη επίσης υπερωριακής, πέραν του κανο¬ 
νικού ωραρίου, (απογευματινής - νυχτερινής - ημερή¬ 
σιας) απασχόλησης για το χρονικό διάστημα 1.1.2006 
έως 31.12.2006 κατά τις καθημερινές, Κυριακές και εξαι¬ 
ρέσιμες ημέρες, του οδηγού του Νομάρχη λόγω της 
ιδιαίτερης φύσης των καθηκόντων του. 

6) Την υπ’ αριθμ. 1/17.1.2006 απόφαση της Νομαρχιακής 
Επιτροπής Οικονομικών και Διοικητικών θεμάτων και 
Ορυκτού πλούτου και Βιομ. της Ν.Α. Τρικάλων για την 
καθιέρωση υπερωριακής απασχόλησης υπαλλήλων για 
το έτος 2006. 

7) Το γεγονός ότι προκαλούμενη δαπάνη από την 
απόφαση αυτή ανέρχεται στο ποσό των εξήντα πέντε 
(65.000) Ευρώ που θα αντιμετωπισθεί από την πίστωση 
που έχει εγγράφει για το σκοπό αυτό στον προϋπο¬ 
λογισμό της Ν.Α. Τρικάλων για το έτος 2006, αποφα¬ 
σίζουμε: 

1) Καθιερώνουμε για το χρονικό διάστημα 1.1.2006 έως 
31.12.2006, υπερωριακή απογευματινή απασχόληση με 
αμοιβή, πέραν του κανονικού ωραρίου, κατά τις ερ¬ 
γάσιμες ημέρες και από ώρα 15η έως 22η για πενήντα 
συνολικά υπαλλήλους διαφόρων κλάδων και κατηγο¬ 
ριών από διάφορες υπηρεσίες της Ν.Α. Τρικάλων και 
μέχρι εξήντα ώρες τον μήνα για κάθε υπάλληλο, για 
την αντιμετώπιση εκτάκτων και επειγουσών υπηρεσι¬ 
ακών αναγκών που απορρέουν από την αναγκαιότητα 
εκκαθάρισης των διοικητικών χειρόγραφων αρχείων της 
υπηρεσίας, την δημιουργία βάσεων δεδομένων πληρο¬ 
φορικής για την μηχανογράφηση και την ηλεκτρονι¬ 
κή επεξεργασία των διοικητικών αρχείων, την συνεχή 
παρακολούθηση της νομοθεσίας για την δημιουργία 
αρχείων ΦΕΚ και την τακτοποίηση των υφιστάμενων, 
τις ανάγκες ενημέρωσης των πολιτών, την σύνταξη 
καταστάσεων υπαλλήλων που προβλέπονται από τον 
υπαλληλικό κώδικα (επετηρίδα), την πλήρη ενημέρωση 
των προσωπικών μητρώων των υπαλλήλων με στοιχεία 
που επηρεάζουν την μισθολογική τους κατάσταση και 
διαχωρισμός αυτών σε υποφακέλλους σύμφωνα με τις 
κείμενες διατάξεις, την προεργασία για τις επικείμενες 
κρίσεις των προϊσταμένων, την σύνταξη απολογισμού 
έτους 2005, την αντιμετώπιση των εξαιρετικών και επει- 
γουσών αναγκών όπως συμβαίνει και στις περιόδους 
αντιμετώπισης καταστάσεων έκτακτης ανάγκης από 
χιονοπτώσεις ,πλημμύρες, παγετούς και πυρκαγιές, την 
γραμματειακή εξυπηρέτηση του Νομάρχη και των άλλων 
Νομαρχιακών Οργάνων σε εορτές, εκδηλώσεις, επισκέ¬ 
ψεις επισήμων. 

Το σύνολο των ωρών απασχόλησης των ανωτέρω 
υπαλλήλων είναι 36.000 δηλαδή 18.000 ώρες για το πρώ¬ 
το εξάμηνο του έτους 2006 και 18.000 για το δεύτερο. 

2) Καθιερώνουμε ακόμη υπερωριακή απογευματινή 
εργασία, μέχρι εξήντα ώρες τον μήνα, και νυχτερινή 

εργασία με αμοιβή καθημερινών ημερών καθώς και υπε- 
ρωριακή (ημερήσια - νυχτερινή) Κυριακών και εξαιρέ¬ 
σιμων ημερών μέχρι δεκαέξι ώρες τον μήνα πέραν του 
κανονικού ωραρίου για το χρονικό διάστημα 1.1.2006 
έως 31.12.2006 για τον οδηγό του Νομάρχη με σύνολο 
ωρών για όλο το έτος 912. (456 ώρες Α Εξαμήνου και 
456 ώρες Β Εξαμήνου). 

3) Η κατανομή κατά υπάλληλο του συνόλου και του 
είδους των ωρών υπερωριακής εργασίας με την οποία 
απασχολήθηκε ο καθένας, (νυκτερινές-απογευματινές- 
καθημερινές-εργάσιμες και Κυριακές) θα γίνει με από¬ 
φαση του Νομάρχη. 

4) Η δαπάνη που προκαλείται από την ανωτέρω ερ¬ 
γασία βαρύνει εγγεγραμμένες πιστώσεις του προϋπο¬ 
λογισμού της Ν.Α. Τρικάλων για το έτος 2006 που είναι 
το ποσό των εξήντα πέντε χιλιάδων (65000) Ευρώ. 

Η απόφαση αυτή που ισχύει έως και ένα μήνα πριν 
από την δημοσίευσή της και μέχρι 31.12.2006, να δημο- 
σιευθεί στην Εφημερίδα της Κυβερνήσεως. 

Τρίκαλα, 24 Ιανουάριου 2006 

Ο Νομάρχης 
ΗΛΙΑΣ ΒΛΑΧΟΓΙΑΝΝΗΣ 

- ♦ - 

Αριθ. 367 (11) 

Διενεργεια εκουσίου αναδασμού περιοχής ΦΙΛΩΤΑ 
Ν. Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 

Έχοντας υπόψη: 

1. Τις διατάξεις του νόμου 674/1977 «περί αναδασμού 
της γης και μεγεθύνσεως των γεωργικών εκμεταλλεύ¬ 
σεων και άλλων τινών διατάξεων». 

2. Το γεγονός ότι κατά του καταρτισθέντος από την 
Διεύθυνση Εγγείων Βελτιώσεων Ν.Α. Φλώρινας πίνακα 
κτηματιών επί συνόλου 77 υποβλήθηκαν μεν αντιρρήσεις 
περί μη επιθυμίας του αναδασμού, δεν συγκέντρωναν 
όμως την πλειοψηφία επί της συνολικής αναδιανεμητέας 
έκτασης, (άρθρο 4, παρ. 5 ν. 674/1977), αποφασίζουμε: 

Να γίνει εκούσιος αναδασμός στην περιοχή του Δη¬ 
μοτικού Διαμερίσματος ΦΙΛΩΤΑ Ν. Φλώρινας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 23 Ιανουάριου 2006 

Ο Νομάρχης 
ΙΩΑΝΝΗΣ ΣΤΡΑΤΑΚΗΣ 

- ♦ - 

Αριθ. 8983/2323 ^ , , (12) 

Μεταφορά μιας κενής οργανικής θέσης Δ.Ε.Π. του Εθνι¬ 
κού και Καποδιστριακού Πανεπιστημίου Αθηνών στο 
Τμήμα Οικονομικών Επιστημών. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

α) Τις διατάξεις του ν. 1268/1982 και του ν. 2083/1992. 

β) Τις διατάξεις του ν. 2817/2000 αρθρ. 14 παρ. 5α και 
τις λοιπές σχετικές διατάξεις. 

γ) Την υπ’ αριθμ. 78136/Β1/13.10.2005 (ΦΕΚ 1479/27.10.2005 
τ.Β') κοινή υπουργική απόφαση. 

δ) Την από 21.12.2005 απόφαση του Πρυτανικού Συμ¬ 
βουλίου μετά από σχετική πρόταση του Τμήματος Οι¬ 
κονομικών Επιστημών, αποφασίζουμε: 


Τη μεταφορά μιας (1) κενής οργανικής θέσης Δ.Ε.Π. 
από τις υφιστάμενες κενές οργανικές θέσεις του Ιδρύ¬ 
ματος, στο Τμήμα Οικονομικών Επιστημών για την προ¬ 
κήρυξη μιας (1) θέσης Δ.Ε.Π. στη βαθμίδα του Επίκουρου 
Καθηγητή, με γνωστικό αντικείμενο «Οικονομική Θεωρία 
με έμφαση στην Κοινωνική Πολιτική». 

Από την παρούσα απόφαση, δεν προκαλείται δαπάνη 
σε βάρος του προϋπολογισμού του Εθνικού και Καπο- 
διστριακού Πανεπιστημίου Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2006 
Ο Πρύτανης 

ΓΕΩΡΓΙΟΣ ΜΠΑΜΠΙΝΙΩΤΗΣ 

-♦- 

Αριθ. 14957 (13) 

Μεταφορά κενών οργανικών θέσεων Δ.Ε.Π. σε Τμήμα¬ 
τα του Πανεπιστημίου Θεσσαλίας. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τ ις διατάξεις του π.δ. 83/1984, όπως τροποποιήθηκε 
και ισχύει σήμερα. 

2. Τις διατάξεις των αρθ. 13, 20 και 21 του ν. 1268/1982. 

3. Τις διατάξεις των αρ. 13 και 14 παρ. 5α του ν. 2817/ 
2000 (ΦΕΚ 78/τ.Α7ΐ4.3.2000). 

4. Τις διατάξεις του π.δ. 125/1988 (ΦΕΚ 59/τ.Α'/ 
28.3.1988). 

5. Το υπ’ αριθμ. 3140/9.5.2000 έγγραφό μας με το 
οποίο μεταφέρθηκαν οι κενές οργανικές θέσεις ΔΕΠ 
στο Α.Ε.Ι. 

6. Την απόφαση του Πρυτανικού Συμβουλίου στην υπ’ 
αριθμ. 143/9.12.2005 συνεδρίασή του, αποφασίζουμε: 

Την μεταφορά κενών οργανικών θέσεων Δ.Ε.Π. από 
το Α.Ε.Ι. σε Τμήματα του Πανεπιστημίου Θεσσαλίας, 
ως εξής: 


ΤΜΗΜΑΤΑ 

Δ.Ε.Π. 

Ιατρικής 

5 

Επιστήμης Φυσικής Αγωγής και Αθλητισμού 

1 

ΣΥΝΟΛΟ 

6 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 30 Δεκεμβρίου 2005 

Ο Πρύτανης 
ΚΩΝ/ΝΟΣ ΜΠΑΓΙΑΤΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 


(14) 

Στην υπ’ αριθμ. 19243/4.11.2005 διόρθωση σφάλματος 
που δημοσιεύθηκε στο ΦΕΚ 1644/28.11.2005 (τεύχος Β'), 
γίνεται η διόρθωση, από το εσφαλμένο: 

«Ενιαία Σχολική Επιτροπή 3 ου Δημοτικού Σχολείου- 3 ου 
Νηπιαγωγείου-Ειδικού Σχολείου Φαρσάλων», 
στο ορθό: 

«Ενιαία Σχολική Επιτροπή 3ου Δημοτικού Σχολείου- 
Ειδικού Σχολείου Φαρσάλων». 

(Από το Δήμο Φαρσάλων) 



02001073101060008 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν· 0 ΐ·[ΐΓ - ο-πιοίΙ: ννβί)ΐη35ΐ6Γ@£ί·(ΐΓ 





